Ministru kabineta noteikumu projekta   
"Grozījumi Ministru kabineta 2010.gada 30.novembra noteikumos Nr.1075 "Valsts un pašvaldību institūciju amatu katalogs"" sākotnējās ietekmes novērtējuma ziņojums (anotācija)

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
| 1. | Pamatojums | | Grozījumi Valsts un pašvaldību institūciju amatpersonu un darbinieku atlīdzības likumā, kas stājās spēkā 2013.gada 1.janvārī un kas paredz papildināt likuma 1.pielikumu "Valsts un pašvaldību institūciju amatu saimes, apakšsaimes un to apraksts" ar jaunu 56.amatu saimi "Valsts attīstības plānošana, koordinācija un vadība", kā arī Ministru kabineta 2010.gada 30.novembra noteikumu Nr.1075 "Valsts un pašvaldību institūciju amatu katalogs" 24.punkts, kas nosaka, ka Valsts kanceleja ir atbildīga par amatu kataloga aktualizāciju | |
| 2. | Pašreizējā situācija un problēmas | | 1) Līdz ar Pārresoru koordinācijas centra (turpmāk – PKC) izveidi un darbības uzsākšanu (2011.gada 1.decembrī) ir radusies situācija, ka visi PKC nodarbinātie – gan ierēdņi, gan PKC darbinieki (eksperti) – ir klasificēti dažādās Valsts un pašvaldību institūciju amatpersonu un darbinieku atlīdzības likumā minētajās saimēs, piemēram, ierēdņi ir klasificēti 31.saimē "Politikas plānošana", PKC darbinieki (eksperti) – 25.saimē "Konsultēšana", savukārt iestādes vadība ir kvalificēta 1.saimē "Administratīvā vadība". Jāuzsver, ka galvenie PKC darbinieku darba uzdevumi ir saistīti ar ilgtermiņa stratēģisko attīstības plānošanu, nozīmīgu nacionālā līmeņa attīstības plānošanas dokumentu (Latvijas ilgtspējīgas attīstības stratēģija un Nacionālais attīstības plāns) izstrādi, šo dokumentu izpildes koordinēšanu un uzraudzību, tādējādi nodrošinot dažādu nozaru politiku savstarpējo saskaņotību un mijiedarbību, kā arī to nacionāla līmeņa attīstības plānošanas dokumentu īstenošanu, kuri ir saistīti ar Latvijas dalību Eiropas Savienībā, un citu sarežģītu analītisku uzdevumu un pienākumu veikšanu Ministru prezidenta un Ministru kabineta uzdevumā. Tādējādi PKC darbiniekiem – gan ierēdņiem, gan ekspertiem – ir jāveic darba pienākumi, kas ietverti dažādās amatu katalogu saimēs, piemēram, "12. Finanšu analīze un vadība",  "21. Juridiskā analīze, izpildes kontrole un pakalpojumi",  "25. Konsultēšana", "35. Politikas ieviešana", "36. Politikas plānošana" un "40. Ārvalstu finanšu instrumentu vadība".  Grozījumi Likumā tika izskatīti Saeimas Valsts pārvaldes un pašvaldību lietu komisijā, kura atzina par nepieciešamu papildināt Likuma 1.pielikumu ar jaunu 56.amatu saimi, savukārt, ņemot vērā Finanšu ministrijas viedokli, ka visi administratīvās vadības amati ir klasificējami 1.amatu saimē "Administratīvā vadība", tika atbalstīts Finanšu ministrijas piedāvātais risinājums, ka attiecībā uz iestādes Administratīvo vadību ir nepieciešams papildināt 1.amatu saimi ar jaunu attiecīgās saimes līmeni, kas būtu attiecināms tieši uz PKC administratīvo vadītāju un tā veiktajām funkcijām, tādējādi atzīstot par nepieciešamu uzsvērt PKC nozīmi kopējā valsts attīstības plānošanas sistēmā.  2013.gada 1.janvārī stājās spēkā grozījumi Likumā, kas paredz jaunas 56.amatu saimes "Valsts attīstības plānošana, koordinācija un vadība" izveidi, kas ir attiecināma uz PKC nodarbinātajiem. Tāpēc ir nepieciešams veikt grozījumus Ministru kabineta 2010.gada 30.novembra noteikumos Nr.1075 "Valsts un pašvaldību institūciju amatu katalogs", papildinot šo noteikumu 1.pielikuma "Valsts un pašvaldību institūciju amatu katalogs" II sadaļu "Amatu saimju raksturojums" ar jaunās 56.amatu saimes "Valsts attīstības plānošana, koordinācija un vadība" līmeņu raksturojumu un saimes amatu paraugaprakstu. Papildus tam ir nepieciešams papildināt 1.amatu saimi "Administratīvā vadība" ar jaunu VI A līmeni, kas būtu attiecināms uz PKC administratīvo vadību.  2) Korupcijas novēršanas un apkarošanas biroja (turpmāk – KNAB), kā arī Valsts ieņēmumu dienesta (turpmāk – VID) izmeklētāji strādā pie īpaši sarežģītām krimināllietām, izmeklējot daudzas noziedzīgu nodarījumu epizodes, sadarbojas ar citu valstu dienestiem, lai tiktu nodrošināta izmeklēšanas darbību efektivitāte arī ārpus Latvijas, tajā skaitā vadot starptautiskās izmeklēšanas grupas un piedaloties to darbībā.  Lai konstatētu noziedzīgus nodarījumus izdarījušo amatpersonu darbības, analizētu likumsakarības, savāktu neapšaubāmus pierādījumus par notikumu gaitu un personu iesaisti un atklātu labi izstrādātas un gadiem darbojošās sistēmas ar naudas plūsmām, spētu koordinēt, vadīt un veicināt pārrobežu starptautisko izmeklēšanas gaitu, lai identificētu un atgūtu pretlikumīgu darbību rezultātā iegūtus aktīvus, nepieciešami atbilstošas kvalifikācijas izmeklētāji.  Iestādes ir norādījušas uz grūtībām piemērot atbilstošu klasifikāciju izmeklētājiem, kas strādā ar īpaši sarežģītām lietām un īpaši sarežģītām liela apjoma lietām. Lai atklātu koruptīvu noziedzīgu nodarījumu rezultātā noziedzīgi iegūtu līdzekļu izcelsmi, atšķetinātu prettiesisko maksājumu nodošanā izmantotās starpnieku ķēdes, identificētu noziedzīgās darbībās iesaistīto, ārvalstīs reģistrēto komercsabiedrību patieso labuma guvēju un citas noziedzīgi iegūtu līdzekļu legalizācijas shēmas ar pārrobežu noziedzību saistītos amatnoziegumos, izmeklētājiem ne tikai jāatbilst augstām prasībām krimināltiesību zinātņu jomā, bet arī jāpārzina starptautiskā sadarbība krimināltiesībās, jābūt pietiekamām zināšanām starptautiskajās tiesībās, nodokļu tiesībās, kredītiestāžu darbību reglamentējošos normatīvajos aktos un informācijas tehnoloģiju jomā, kā arī jāpiemīt iemaņām vērtēt un analizēt ekonomiska, finansiāla rakstura datus.  Lai nodrošinātu izmeklētāja amata pienākumu sarežģītības pakāpei un atbildībai atbilstošu amatu līmeni un atlīdzību, KNAB un VID ir vērsušies Valsts kancelejā ar lūgumu veikt grozījumus Ministru kabineta 2010.gada 30.novembra noteikumos Nr.1075 "Valsts un pašvaldību institūciju amatu katalogs" (turpmāk – amatu katalogs), sadalot esošo 28.1 apakšsaimes "Izmeklēšana" II līmeni II A un II B līmeņos | |
| 3. | Saistītie politikas ietekmes novērtējumi un pētījumi | | Projekts šo jomu neskar | |
| 4. | Tiesiskā regulējuma mērķis un būtība | | Ministru kabineta noteikumu projekts "Grozījumi Ministru kabineta 2010.gada 30.novembra noteikumos Nr.1075 "Valsts un pašvaldību institūciju amatu katalogs"" (turpmāk – noteikumu projekts) paredz papildināt 1.amatu saimes "Administratīvā vadība" 16.mēnešalgu grupu ar jaunu VI A līmeni, kas atbilstu PKC administratīvā vadītāja veiktajām funkcijām un uzdevumiem, kā arī jaunās 56.amatu saimes "Valsts attīstības plānošana, koordinācija un vadība" līmeņu raksturojumu un saimes amatu paraugaprakstu, kā arī sadalīt esošo amatu kataloga apakšsaimes 28.1 "Izmeklēšana" II līmeni II A un II B līmeņos, vienlaikus nosakot katra amata paraugaprakstā iekļaujamās prasības | |
| 5. | Projekta izstrādē iesaistītās institūcijas | | Valsts kanceleja, KNAB, PKC | |
| 6. | Iemesli, kādēļ netika nodrošināta sabiedrības līdzdalība | | Normatīvā akta projektam nav tiešas ietekmes uz sabiedrību | |
| 7. | Cita informācija | | Nav | |
|  | | | | |
| **II. Tiesību akta projekta ietekme uz sabiedrību** | | | | |
| 1. | | Sabiedrības mērķgrupa | | Valsts un pašvaldību institūciju amatpersonas un darbinieki, uz kuriem attiecas Valsts un pašvaldību institūciju amatpersonu un darbinieku atlīdzības likuma 7.1pants un 11.panta pirmā daļa |
| 2. | | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | | Projekts šo jomu neskar |
| 3. | | Tiesiskā regulējuma finansiālā ietekme | | Projekts šo jomu neskar |
| 4. | | Tiesiskā regulējuma nefinansiālā ietekme | | Projekts šo jomu neskar |
| 5. | | Administratīvās procedūras raksturojums | | Projekts šo jomu neskar |
| 6. | | Administratīvo izmaksu monetārs novērtējums | | Projekts šo jomu neskar |
| 7. | | Cita informācija | | Nav |

*Anotācijas III sadaļa – projekts šo jomu neskar.*

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Finanšu ministrijai nepieciešams papildināt Ministru kabineta noteikumu projektu "Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību", kas izsludināts Valsts sekretāru sanāksmē 2012.gada 22.novembrī (VSS-1177), nosakot jaunizveidotajiem līmeņiem iestāžu piedāvātās mēnešalgu grupas – 28.1 apakšsaimes "Izmeklēšana" II A līmenim saglabājot 10.mēnešalgu grupu, II B līmenim nosakot 11.mēnešalgu grupu, kā arī papildināt noteikumu projektu ar jaunu 56.punkta redakciju un 1.amatu saimes "Administratīvā vadība" 16.mēnešalgu grupu ar jaunu VI A līmeni |
| 2. | Cita informācija | Nav |

*Anotācijas V, VI sadaļa – projekts šīs jomas neskar.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts kanceleja, KNAB, PKC |
| 2. | Projekta izpildes ietekme uz pārvaldes funkcijām | Projekts šo jomu neskar |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar |
| 6. | Cita informācija | Nav |

Ministru prezidenta vietā

aizsardzības ministrs A.Pabriks

Vizē:

Valsts kancelejas direktore E.Dreimane

23.01.2013

1144

Babre 67082906

Aiga.Babre@mk.gov.lv

Žemaite-Dziceviča 67082972

[irina.zemaite@pkc.mk.gov.lv](mailto:irina.zemaite@pkc.mk.gov.lv)